[bookmark: _Hlk214877716]Döntések Rábatöttös Község Önkormányzata Képviselő-testületének 2026. február 12-én tartott nyilvános üléséről
A képviselő-testület 5 szavazattal, tartózkodás és ellenszavazat nélkül az alábbi határozatot hozza:
1/2026. (II.12.) sz. Képviselő-testületi határozat:
A képviselő-testület a javasolt napirendet egyhangúlag jóváhagyja.
Határidő: 	azonnal
Felelős: 	polgármester


A polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
2/2026. (II. 12.) képviselő-testületi határozat:
Rábatöttös Község Önkormányzatának Képviselő-testülete az államháztartásról szóló 2011. évi CXCV. Törvény 29/A. §-a alapján az önkormányzat 2026-2029. évekre vonatkozó középtávú tervét – saját bevételeinek, valamint a Stabilitási törvény 8. § (2) bekezdése szerinti adósságot keletkeztető ügyleteiből eredő fizetési kötelezettségeit – az alábbiak szerint állapítja meg:
	
	2026
	2027
	2028
	2029

	Saját bevételek (Ft-ban)
	
	
	
	

	helyi adóból és települési adóból származó bevétel
	2.250.000
	2.300.000
	2.350.000
	2.400.000

	az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel
	760.000
	770.000
	780.000
	790.000

	az osztalék, a koncessziós díj és a hozambevétel
	0
	200.000
	200.000
	200.000

	a tárgyi eszköz és az immateriális jószág, részvény, részesedés. vállalat értékesítéséből vagy privatizációból származó díjbevétel
	0
	0
	0
	0

	bírság-, pótlék- és díjbevétel 
	0
	0
	0
	0

	kezesség-, illetve garanciavállalással kapcsolatos megtérítés
	0
	0
	0
	0

	Összesen:
	3.010.000
	3.070.000
	3.130.000
	3.190.000

	
	
	
	
	

	
	
	
	
	

	Adósságot keletkeztető ügyletek (Ft)
	
	
	
	

	Hitel, tőke törlesztése
	0
	0
	0
	0

	Hitel kamat
	0
	0
	0
	0

	Összesen:
	0
	0
	0
	0



A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
3/2026. (II. 12.) Képviselő-testületi határozat:
Rábatöttös Község Önkormányzatának Képviselő-testülete Rábatöttös község 2026. évi közművelődési szolgáltatási tervét az előterjesztés szerinti formában és tartalommal elfogadja és felkéri a polgármestert a szükséges intézkedések megtételére.
Határidő: azonnal
Felelős: polgármester 


A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
4/2026. (II. 12.) Képviselő-testületi határozat:
Rábatöttös Község Önkormányzatának Képviselő-testülete a közbeszerzésekről szóló 2015. évi CXLIII. törvény közbeszerzési tervezési szabályainak való megfeleltetéssel a 2026. évre szóló éves összesített közbeszerzési tervét – az előterjesztés melléklete szerinti tartalommal és formában – elfogadja azzal, hogy amennyiben előre nem látható okból előállt közbeszerzési igény vagy egyéb változás merül fel, a közbeszerzési tervet a 2015. évi CXLIII. törvény 42. § (3) bekezdése szerint módosítja. 
A Képviselő-testület felhatalmazza a polgármestert az évközbeni szükséges módosítások átvezetésére.
A Képviselő-testület felkéri a polgármestert, hogy öt munkanapon belül intézkedjen a terv megjelentetéséről.
Felelős: polgármester
Határidő: azonnal


A polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
5/2026. (II. 12.) képviselő-testületi határozat:
Rábatöttös Község Önkormányzatának Képviselő-testülete a 2026/2027. tanévre vonatkozóan a Rumi Rajki István Általános Iskola beiskolázási körzetét a Szombathelyi Tankerületi Központ által készített tervezet szerint elfogadja.
A Képviselő-testület megbízza a jegyzőt, hogy a tankerületi központot döntéséről a jogszabályban meghatározott határidőn belül értesítse.
Felelős: jegyző
Határidő: azonnal


A polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
6/2026. (II. 12.) képviselő-testületi határozat:
Rábatöttös Község Önkormányzatának Képviselő-testülete a nem közművel biztosított szennyvíz szállításról szóló  szerződést meghosszabbítja 2026. 01. 01. napjától, 2026. 12. 31. napjáig terjedő időszakra. 
Határidő: azonnal
Felelős: polgármester 


A polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
7/2026. (II. 12.) képviselő-testületi határozat:
A képviselő-testület elfogadja, hogy a Rábatöttös 104/2 hrsz-ú ingatlan az önkormányzat tulajdonába kerül, az ingatlan tulajdonosai által felajánlott ajándékozás útján.
Határidő: azonnal
Felelős: polgármester 


A polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
8/2026. (II. 12.) képviselő-testületi határozat:
Rábatöttös Község Önkormányzatának Képviselő-testülete megtárgyalta Szita Károly, a Megyei Jogú Városok Szövetsége Elnökének a Tisza Párt „Magyarország 2027-2035 konvergenciaprogram” címen összeállított adóemelési- és megszorító csomagjára vonatkozó megkeresését, és a Tisza Párt „Magyarország 2027-2035 konvergenciaprogram”-jával kapcsolatban az alábbi döntéseket hozza:
1. Elutasítjuk a jövedelemadó és munkaterhek emelését!
Településünk érdeke az alacsony adóteher, amely hatékonyan szolgálja a helyi munkavállalók és munkáltatók érdekeit, valamint azok megerősödését. Nyugdíjasaink pedig egy végigdolgozott élet után méltán érdemlik meg, hogy nyugdíjukat ne terhelje adó.
2. Elutasítjuk a családtámogatások és gyermekek ellátásának bármily nemű csökkentését!
Meggyőződésünk, hogy a településen élő gyermekes családok érdekét nem szolgálja a családtámogatási rendszer drasztikus átalakítása. Továbbá kifejezetten hátrányosan érintene minden gyermekes családot az egészségügyi ellátáshoz való hozzáférés korlátozása. A településen élők érdeke a családtámogatási rendszer további bővítése, az adókedvezmények rendszerének kiszélesítése és a gyermekek ingyenes orvosi ellátásának fenntartása.
3. Elutasítjuk a vállalkozások és gazdasági szereplők terheinek növelésére tett kísérleteket!
Az önkormányzatok pénzügyi működésének egyik alapja a vállalkozások által befizetett adó. Ennek drasztikus megemelésével nemcsak az érintett vállalkozások versenyképessége kerülne veszélybe, de az általuk biztosított munkahelyek is. Arról nem is beszélve, hogy maga az önkormányzat működése is ellehetetlenülne. 
4. Elutasítjuk az ingatlanok megadóztatását és az autók ÁFA-emelését!
A településen élő családok szinte mindegyike vagy saját lakásban, vagy albérletben lakik, ezért őket érzékenyen érintené az ingatlaneladás és bérleti díjak megadóztatása, ami megnehezítené a költözést és megdrágítaná a lakhatást. Emellett polgáraink jelentős részének a munkába járás elengedhetetlen része az autóhasználat, az ÁFA emelés pedig megnehezítené az új autó vásárlását vagy családi autóra váltást.
5. Elutasítjuk az állami nyugdíjrendszer megszüntetését, privatizálását!
Az ingyenes egészségügyi ellátás kivezetése veszélyezteti az egészségügyi ellátáshoz való egyenlő hozzáférést és nem szolgálja egyetlen önkormányzat céljait sem. Az alacsony jövedelműek kerülnének a legnehezebb helyzetbe, akik csak sürgősségi vagy a lényegesen gyengébb ellátásban részesülnének. 

Határidő: azonnal
Felelős: polgármester 


A polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
9/2026. (II. 12.) képviselő-testületi határozat:
A képviselő-testület elfogadta, hogy Suborits Ádám foglalkoztatása heti 20 órában történjen, 2026. március 1. napjától. A testület figyelembe vette, hogy Suborits Ádám korábban Zsennye Község Önkormányzatánál heti 40 órában dolgozott, valamint Rábatöttösön is végez hasonló munkát és helyettesítési feladatokat lát el, ezért indokolt a heti munkaidő 20 órában történő átvétele az önkormányzat részéről.


A polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
10/2026. (II. 12.) képviselő-testületi határozat:
Rábatöttös Község Önkormányzatának Képviselő-testülete a következőkről dönt:
·  A művelet megnevezése, a támogatási kérelemben megjelölttel összhangban: Külterületi utak felújítása Rábatöttös községben
·  A művelet megvalósítási helyszínének pontos címe: 9766 Rábatöttös 043 hrsz és 09/2 hrsz számú külterületi utak
·  A művelet megvalósítási helyszínének helyrajzi száma: Rábatöttös 043 hrsz és 09/2 hrsz
·  A felhívás kódszáma és címe: Külterületi utak fejlesztése című, KAP-RD43-1-25 kódszámú pályázati felhívás
·  A művelet összes költsége a támogatási kérelemmel megegyezően: 72.563.531 Ft
·  A műveletnek a támogatás szempontjából elszámolható költsége a támogatási kérelemmel összhangban: 72.563.531 Ft
·  A műveletnek a támogatás szempontjából elszámolható költsége a támogatási okirattal megegyezően: 72.539.500 Ft
·  A művelet teljes költségére vonatkozó önkormányzati önerő számszerű összege a támogatási kérelemmel megegyezően: 3.446.884 Ft
·  A művelet teljes költségére vonatkozó önkormányzati önerő forrásai (saját forrás, hitel, egyéb) a támogatási kérelemmel megegyezően: saját forrás 3.446.884 Ft
·  A művelet teljes költségére vonatkozó önkormányzati önerő forrásai (saját forrás, hitel, egyéb) a támogatási okirattal megegyezően: saját forrás 3.626.975 Ft
·  A támogatási kérelem benyújtásakor az igényelt támogatás összege a támogatási kérelemben foglaltakkal megegyezően: 69.116.647 Ft
·  Az elnyert támogatási összeg a támogatási okirattal megegyezően: 68.912.525 Ft
Rábatöttös Község Önkormányzat képviselő-testülete kötelezettséget vállal, hogy az önkormányzati önerő összegét a 2026. évi költségvetésben elkülöníti. 
Az önerő összetétele:
Önerő (Ft): 3.626.975 Ft
Ebből saját forrás (Ft): 3.626.975 Ft
Ebből Egyéb támogatás (Ft) 0 Ft

Felelős: polgármester 
Határidő: azonnal


A polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
11/2026. (II. 12.) képviselő-testületi határozat:
Rábatöttös Község Önkormányzatának Képviselő-testülete a következőkről dönt:
A Külterületi utak fejlesztése című, KAP-RD43-1-25 kódszámú pályázati felhívás alapján. Rábatöttös Község Önkormányzata, mint támogatást igénylő 2025. 03. 18. 23:05:52 időpontban 4007871841 iratazonosító számmal benyújtott „Külterületi utal felújítása Rábatöttös községben” című projekt kapcsán a következő szerződéseket jóváhagyja:
· A pályázat benyújtásához szükséges tervek, majd kiviteli tervek elkészítésére kötött szerződést az Árvai és Társa Kft.-vel (9700 Szombathely, Szabó Imre u. 2., adószám: 11511353-2-18) jóváhagyja.
· A művelet-előkészítéshez kapcsolódó egyéb szakértői tanácsadás tárgyában kötött szerződést a Zalaki Vár Kft-vel (9744 Sorkikápolna, Kossuth Lajos u. 6., adószám: 27480649-2-18) jóváhagyja.
· Felhatalmazza a Polgármestert, hogy a műszaki ellenőrzésre az Árvai és Társa Kft-vel (9700 Szombathely, Szabó Imre u 2., adószám: 11511353-2-18) szerződést kössön, a kötelező nyilvánosság biztosítását pedig a Zalaki Vár Kft.-től (9744 Sorkikápolna, Kossuth Lajos u 6., adószám: 27480649-2-18) megrendelje.
Felelős: polgármester 
Határidő: azonnal


Döntések Rábatöttös Község Önkormányzata Képviselő-testületének 2026. március 31-én tartott nyilvános üléséről

A képviselő-testület 5 szavazattal, tartózkodás és ellenszavazat nélkül az alábbi határozatot hozza:
12/2026. (III.31.) sz. Képviselő-testületi határozat:
A képviselő-testület a javasolt napirendet egyhangúlag jóváhagyja.
Határidő: 	azonnal
Felelős: 	polgármester

A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
13/2026. (III. 31.) Képviselő-testületi határozat:
Rábatöttös Község Önkormányzatának Képviselő-testülete a személyes gondoskodást végző személyek továbbképzéséről és a szociális szakvizsgáról szóló 9/2000.(VIII.4.) SzCsM rendelet 15. § (1) bekezdése alapján a falugondnoki szolgálat 2026. évi továbbképzési tervét az alábbiak szerint jóváhagyja.
TOVÁBBKÉPZÉSI TERV FALUGONDNOKI SZOLGÁLAT ZSENNYE
2026. év

Továbbképzésre kötelezett:		1 fő 
Továbbképzésen részt vevő:		1 fő
Várható távolléti idő:			2 munkanap
Helyettesítés rendje:		            Zsennye község falugondnoka
A továbbképzésre fordítható forrás:	50.000 Ft 
Továbbképzési kötelezettségét teljesíti: igen
A Falugondnokok Vas és Győr- Moson- Sopron Megyei Egyesülete vezetőjével 
egyeztetett képzéseken történő részvétel útján.
A Képviselő-testület felkéri a polgármestert, hogy a döntésről a falugondnokot tájékoztassa. 
	Határidő: 	azonnal
	Felelős: 	polgármester

A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
14/2026. (III. 31.) Képviselő-testületi határozat:
A képviselő-testület a Pálos Károly Szociális Szolgáltató Központ és Gyermekjóléti Szolgálat térítési díjait a következők szerint állapítja meg 2026. április 1-jétől: 
· Jelzőrendszeres házi segítségnyújtás: 1.060 Ft/nap 
· Házi segítségnyújtás – szociális segítés: 4.350 Ft/óra 
· Házi segítségnyújtás – személyes gondozás: 3.335 Ft/óra 
Felhatalmazza a polgármestert és a Pálos Károly Szociális Szolgáltató Központ vezetőjét a módosított térítési díjak alkalmazására és az érintettek értesítésére.

Határidő: 	2026. április 01.
Felelős: 		polgármester

Döntések Rábatöttös Község Önkormányzata Képviselő-testületének 2026. május 28-án tartott nyilvános üléséről
A képviselő-testület 5 szavazattal, tartózkodás és ellenszavazat nélkül az alábbi határozatot hozza:
15/2026. (V.28.) sz. Képviselő-testületi határozat:
A képviselő-testület a javasolt napirendet egyhangúlag jóváhagyja.
Határidő: azonnal
Felelős: polgármester

A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
16/2026. (V.28.) Képviselő-testületi határozat:
Rábatöttös Község Önkormányzatának Képviselő-testülete a Magyar Falu Program keretében meghirdetett „Közvilágítás korszerűsítésének támogatása 5000 fő alatti kistelepüléseken” című pályázathoz kapcsolódó kivitelezési munkák elvégzésére benyújtott ajánlatok közül a legkedvezőbb ajánlatot tevő vállalkozást választja ki, ami a Fénysport Lux Kft, bruttó 7 838 783 Ft összegű ajánlat. A testület felhatalmazza a polgármestert a vállalkozási szerződés aláírására.
Határidő: azonnal
Felelős: polgármester
A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
17/2026. (V.28.) Képviselő-testületi határozat:
Rábatöttös Község Önkormányzatának Képviselő-testülete a Pálos Károly Szociális Szolgáltató Központ és Gyermekjóléti Központ szakmai programját elfogadja.
Határidő: azonnal
Felelős: polgármester

A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
18/2026. (V.28.) Képviselő-testületi határozat:
Rábatöttös Község Önkormányzatának Képviselő-testülete a Rábatöttösi Önkéntes Tűzoltó Egyesület részére 200.000 Ft összegű támogatást biztosít.
Határidő: azonnal
Felelős: polgármester

A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
19/2026. (V.28.) Képviselő-testületi határozat:
Rábatöttös Község Önkormányzatának Képviselő-testülete a Tömegsport Egyesület részére 200.000 Ft összegű támogatást biztosít.
Határidő: azonnal
Felelős: polgármester

A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
20/2026. (V.28.) Képviselő-testületi határozat:
Rábatöttös Község 	Önkormányzat 	Képviselő-testületének Magyarország helyi önkormányzatairól szóló 2011. évi CLXXXIX. törvény 88.§ (1) – (2) bekezdése alapján a Szombathelyi Kistérségi Többcélú Társulás társulási megállapodásának módosítását az előterjesztés 1. számú melléklete szerinti tartalommal jóváhagyja.
A Képviselő-testület a Szombathelyi Kistérségi Többcélú Társulás egységes szerkezetbe foglalt társulási megállapodását az előterjesztés 2. számú melléklete szerinti tartalommal jóváhagyja.
2. A Képviselő-testület felhatalmazza a polgármestert az 1-2. pontban meghatározott megállapodások aláírására.
3. A Képviselő-testület megbízza a jegyzőt a módosított megállapodásnak a Magyar Államkincstár törzskönyvi nyilvántartásában történő átvezetésére.
Felelős: polgármester
Határidő: azonnal

A képviselő-testület a polgármester javaslatával egyhangúlag egyetértve 5 szavazattal, tartózkodás és ellenszavazat nélkül az alábbi határozatot hozza:
21/2026. (V.28.) Képviselő-testületi határozat:
Rábatöttös Község Önkormányzatának Képviselő-testülete hozzájárul ahhoz, hogy az önkormányzat javára a Rábatöttös belterület 7 hrsz. alatt nyilvántartott ingatlanra bejegyzett, 125.000 Ft összegű kamatmentes visszatérítendő támogatás biztosítására szolgáló jelzálogjog törlésre kerüljön. A Képviselő-testület felhatalmazza a polgármestert a jelzálogjog törléséhez szükséges nyilatkozatok és dokumentumok aláírására.
Határidő: azonnal
Felelős: polgármester

